CELEX: 62020TN0767
Language: lt
Date: 2020-12-23 00:00:00
Title: Byla T-767/20: 2020 m. gruodžio 23 d. pareikštas ieškinys byloje Impresa comune Clean Sky 2 /NG

2021 2 15   
            
            
               LT
            
            
               Europos Sąjungos oficialusis leidinys
            
            
               C 53/66
            
         
      2020 m. gruodžio 23 d. pareikštas ieškinys byloje Impresa comune Clean Sky 2 /NG
      
      (Byla T-767/20)
      (2021/C 53/83)
      Proceso kalba: italų
      
         Šalys
      
      
         Ieškovė: Impresa comune Clean Sky 2, atstovaujama advokato M. Velardo ir B. Mastantuono
      
         Atsakovas: NG
      
         Reikalavimai
      
      Ieškovė Bendrojo Teismo prašo:
      
                  —
               
               
                  priteisti iš atsakovo sumokėti Clean Sky 2 Joint Undertaking56 111,31 EUR sumą, remiantis dotacijos susitarimu Nr. 271874 WISMOA, sudarytu vykdant Europos Sąjungos septintąja pagrindų programą, su 3,5 % dydžio palūkanomis, Europos centrinio banko taikomomis pagrindinėms refinansavimo operacijoms; palūkanos skaičiuojamos nuo 2019 m. gegužės 23 d. iki realaus sumokėjimo dienos,
               
            
                  —
               
               
                  priteisti iš atsakovo bylinėjimosi šiame procese išlaidas.
               
            
         Ieškinio pagrindai ir pagrindiniai argumentai
      
      Grįsdama ieškinį ieškovė remiasi tokiu pagrindu:
      Atsakovas neįvykdė sutartinių įsipareigojimų, nes nepadengė netinkamomis finansuoti pripažintų personalo išlaidų sumos. Todėl ieškovė išdavė dvi debeto avizas iš viso dėl 56 111,31 EUR sumos, pagal dotacijos susitarimą jau išmokėtos bendrovei Alpha Consulting Service Srl. Šiuo atveju nėra jokių abejonių dėl faktinių aplinkybių, kuriomis grindžiami atsakovui, kaip iš įmonių registro pašalintos bendrovės Alpha Consulting Service Srl dalininkui ir atstovui, tenkantys įsipareigojimai. Po to, kai buvo išduotos debeto avizos, pateikti bendrovės prieštaravimai yra bendro pobūdžio, neišsamūs ir be įrodymų, taigi iš esmės atrodo nepagrįsti. Vadinasi, ieškovė turi teisę reikalauti grąžinti ir padengti pervestą sumą su palūkanomis už vėlavimą.